**รายชื่อสมาชิกที่เข้าประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 3/2561**

**วันที่ 21 สิงหาคม 2561 เวลา 09.30 น.**

**ณ. ห้องประชุมสภาองค์การบริหารส่วนตำบลสองพี่น้อง**

........................................................................................................................................................

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล สินสมบุญ | ประธานสภาฯ | นายสุชล สินสมบุญ |  |
| 2 | นายบุญส่ง ขาวมรดก | รองประธานสภาฯ |  นายบุญส่ง ขาวมรดก |  |
| 3 | นายสมชาย มารจรูญ | เลขานุการสภาฯ | นายสมชาย มารจรูญ |  |
| 4 | นายวีรวัฒน์ พร้อมเมตตา | สมาชิกหมู่ที่ 1 | นายวีรวัฒน์ พร้อมเมตตา |  |
| 5 | นายปรีชา มีสุวรรณ | สมาชิกหมู่ที่ 1 | นายปรีชา มีสุวรรณ |  |
| 6 | นายนิยม คล้ายอักษร | สมาชิกหมู่ที่ 2 | นายนิยม คล้ายอักษร |  |
| 7 | นายจรัญ หนูมาศ | สมาชิกหมู่ที่ 3 | นายจรัญ หนูมาศ |  |
| 8 | นายสมพร หญีตน้อย | สมาชิกหมู่ที่ 4 | นายสมพร หญีตน้อย |  |
| 9 | นายธวัช เหลือสืบชาติ | สมาชิกหมู่ที่ 4 | นายธวัช เหลือสืบชาติ |  |
| 10 | นายวัฒนา รอดเผือก | สมาชิกหมู่ที่ 5 | นายวัฒนา รอดเผือก  |  |
| 11 | นายตรีมล หนูชนะภัย | สมาชิกหมู่ที่ 5 | นายตรีมล หนูชนะภัย |  |
| 12 | นายกำเนิด พยัคฆี | สมาชิกหมู่ที่ 6 | นายกำเนิด พยัคฆี  |  |
| 13 | นายจเร ปานแก้ว | สมาชิกหมู่ที่ 7 | นายจเร ปานแก้ว |  |
| 14 | นายสุนทร ทรทึก | สมาชิกหมู่ที่ 7 | นายสุนทร ทรทึก |  |
|  |  |  |  |  |

**ผู้เข้าร่วมประชุมสภาองค์การบริหารส่วนตำบลสองพี่น้อง**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ลายมือชื่อ** | **หมายเหตุ** |
| 1 | นายกิตติ เทพเต็ม | นายก อบต.สองพี่น้อง | นายกิตติ เทพเต็ม |  |
| 2 | นายรักมิตร พลยมมา | รองนายก อบต.สองพี่น้อง | นายรักมิตร พลยมมา |  |
| 3 | นางพัชรี กิ่งแก้ว | รองนายก อบต.สองพี่น้อง | นางพัชรี กิ่งแก้ว |  |
| 4 | นายอนุชิต นาราทิพย์ | เลขานายก อบต.สองพี่น้อง | นายอนุชิต นาราทิพย์ |  |
| 5 | นางอรุณี คำหอม | ปลัด อบต.สองพี่น้อง | นางอรุณี คำหอม |  |
| 6 | นายชาญณรงค์ เสนเผือก | กำนันตำบลสองพี่น้อง | นายชาญณรงค์ เสนเผือก |  |
|  |  |  |  |  |

 1

**บันทึกรายงานการประชุมสภาองค์การบริหารส่วนตำบลสองพี่น้อง**

**สมัยสามัญ สมัยที่ 3 ครั้งที่ 3/2561**

**วันที่ 21 สิงหาคม 2561 เวลา 09.30 น.**

**ณ ห้องประชุมสภาองค์การบริหารส่วนตำบลสองพี่น้อง**

**เปิดประชุม** เวลา 09.30 น.

ประธานสภาฯ กล่าวเปิดประชุมสภาองค์การบริหารส่วนตำบลสองพี่น้อง สมัยสามัญ สมัยที่ 3 ครั้งที่ 3/2561

**ระเบียบวาระที่ 1 เรื่องที่ประธานแจ้งที่ประชุมทราบ**

**1.1 แจ้งเรื่องการประชุมครั้งนี้จะต้องพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2562**

**1.2 แจ้งเรื่องขอรายชื่อสมาชิกที่จะไปอบรมโครงการเชิงปฏิบัติการที่ อ.หาดใหญ่ด้วย**

**1.3 แจ้งเรื่องขอเชิญร่วมงานสัมมนางานเวทีท้องถิ่นไทยประจำปี 2561 โดยให้เลือกสมาชิกสองคนระหว่างวันที่ 6-7 กันยายน 2561 ณ ศูนย์ประชุมวายุภักษ์ศูนย์ราชการเฉลิมพระเกียรติฯ แจ้งวัฒนะ กรุงเทพฯ**

**ระเบียบวาระที่ 2 รับรองรายงานการประชุมสภาองค์การบริหารส่วนตำบลสองพี่น้อง**

**2.1 รับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่3 ครั้งที่ 2/2561**

**มติที่ประชุม** **ที่ประชุมมีมติรับรองรายงานการประชุมสภาองค์การบริหารส่วนตำบลสองพี่น้อง สมัยสามัญ สมัยที่ 3 ครั้งที่ 2/2561 ทั้งหมด 14 ท่าน**

**ระเบียบวาระที่ 3 เพื่อทราบและถือปฏิบัติโดยไม่มีการลงมติ**

 **-ไม่มีท่านใดยื่นญัตติ**

**ระเบียบวาระที่ 4** **เพื่อพิจารณาเห็นชอบ**

 **4.1 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2562**

 **วาระที่ 1 ขั้นรับหลักการ**

นายกิตติ เทพเต็ม นายก อบต. นำเรียนท่านประธานสภาฯและสมาชิกสภาองค์การบริหารส่วนตำบลสองพี่น้องถึงเวลาที่คณะผู้บริหารขององค์การบริหารส่วนตำบลสองพี่น้องจะได้เสนอร่างข้อบัญญัติงบประมาณรายจ่ายประจำปีต่อสภาฯ อีกครั้งหนึ่งฉะนั้นในโอกาสนี้ คณะผู้บริหารส่วนตำบลสองพี่น้องจึงขอชี้แจงให้ท่านประธานและสมาชิกทุกท่านได้ทราบถึงสถานะ การคลังตลอดจนหลักการและแนวนโยบายการดำเนินการในปีงบประมาณ พ.ศ.2562 ดังในร่างข้อบัญญัติที่ผู้บริหารได้ส่งต่อประธานสภาฯและประธานสภาฯ ก็ได้ส่งให้กับสภาแล้วก็ขอให้สภาฯได้พิจารณาร่างข้อบัญญัติงบประมาณปี พ.ศ. 2562 ด้วย เพื่อจะได้ตราเป็นข้อบัญญัติงบประมาณรายจ่ายประจำปีงบประมาณ พ.ศ.2562 ต่อไป

ประธานสภาฯ ให้สมาชิกได้ดูรายละเอียดในร่างข้อบัญญัติและพิจารณาไปทีละหน้าและถ้าสมาชิกท่านใดไม่เข้าใจหรือสงสัยก็ให้ยกมืออภิปรายถามได้เลย

นายกำเนิด พยัคฆี สมาชิกสภาฯ หมู่ที่ 6 นำเรียนในหน้าที่ 51 ในงบประมาณเรื่องเงินเพิ่มต่างๆของพนักงานเพื่อจ่ายเป็นเงินเพิ่มค่าครองชีพชั่วคราว/เงินเพิ่มตามคุณวุฒิที่ กพ.รับรองฯของพนักงานส่วนตำบล จำนวน 208,000 บาท นั้น อยากจะทราบว่าตอนนี้ยังมีพนักงานและลูกจ้างอีกกี่คนที่ได้รับความช่วยเหลือจากส่วนนี้

/นางอรุณี...

2

นางอรุณี คำหอม ปลัดอบต. นำเรียนต่อไปนี้ข้าราชการที่เริ่มจากซี 3 หรือตำแหน่งนักวิชาการต่างๆทุกตำแหน่งจะมีเงินประจำตำแหน่งและจะต้องจ่ายให้กับพนักงานเหล่านี้ทุกเดือน

นายรักมิตร พลยมมา รองนายก อบต. นำเรียนคือลูกจ้างและพนักงานที่เงินเดือนไม่ถึง 10,000 บาทกับลูกจ้างและพนักงานที่เงินเดือนไม่ถึง 13,285 บาท ก็จำเป็นต้องเพิ่มให้ถึง 10,000 บาท กับ 13,285 บาท

นายสุนทร ทรทึก สมาชิกสภาฯ หมู่ที่ 7 นำเรียนในหน้าที่ 52 ในงบดำเนินงานค่าตอบแทนผู้ปฏิบัติราชการอื่นที่เป็นประโยชน์แก่ อบต.ตามกฎหมาย เช่น ค่าคณะกรรมการสอบข้อเท็จจริง คณะกรรมการสอบเพื่อบรรจุการแต่งตั่ง ฯลฯ ที่ตั้งไว้ 60,000 บาท ค่าตอบแทนบุคคลหรือคณะกรรมการดำเนินการจัดซื้อจัดจ้าง ตามพรบ.การจัดซื้อจัดจ้าง 88,000 บาท และเพื่อจ่ายเป็นค่าตอบแทนเจ้าหน้าที่ในการเลือกตั้ง 180,000 บาท ยังไม่เข้าใจในสามเรื่องนี้ก็ขอให้อธิบายด้วย

นางอรุณี คำหอม ปลัด อบต. นำเรียนในกรณีค่าตอบแทนที่ อบต. ตั้งบุคคลภายนอกขึ้นเป็นกรรมการอย่างเช่นเจ้าหน้าที่หรือพนักงาน ของอบต.ทำผิดระเบียบผิดวินัยแล้วต้องแต่งตั้งคณะกรรมการมาตรวจสอบข้อเท็จจริงก็ต้องจ่ายค่าตอบด้วยและค่าตอบแทนคณะกรรมการตรวจงานจ้างทุกโครงการตอนนี้ยังไม่ได้เบิกจ่ายค่าตอบแทนให้กับคณะกรรมการเลยซึ่งจำเป็นต้องเบิกจ่ายก่อนจะสิ้นปีงบประมาณมิฉะนั้นจะตกเป็นเงินสะสมส่วนค่าตอบแทนเจ้าหน้าที่ในการเลือกตั้งคือแต่งตั้งจากคณะกรรมการอื่นมาประจำการเลือกตั้งคือแต่งตั้งจากคณะกรรมการอื่นมาประจำการเลือกตั้งก็ต้องตั้งเมาไว้รองรับเพราะยังไม่ทราบว่ากฎหมายใหม่กำหนดให้ตั้งกี่คน

นายจเร ปานแก้ว สมาชิกสภาฯ หมู่ที่ 7 นำเรียนสงสัยในหน้าที่ 54 ค่าใช้จ่ายในการเดินทางไปราชการ ตั้งเอาไว้ 600,000 บาท

นางอรุณี คำหอม ปลัด อบต. นำเรียน ค่าใช้จ่ายในการเดินทางไปราชการคือปีนี้เอาค่าลงทะเบียนไปรวมกับค่าเดินทางไปราชการด้วยสำหรับของสำนักปลัดและรวมถึงสมาชิกสภาด้วยจึงจำเป็นต้องตั้งเอาไว้ 600,000 บาท

ประธานสภาฯ ในหน้าที่ 61 เรื่องค่าตอบแทนการปฏิบัติงานนอกเวลาราชการที่ตั้งเอาไว้ 50,000 บาท อยากทราบว่ามีการเบิกจ่ายอย่างไร

นางอรุณี คำหอม ปลัดอบต. นำเรียนการเบิกจ่ายค่าตอบแทนการปฏิบัติงานนอกเวลาราชการก็ดูระเบียบเช่นกันว่าอะไรสมควรเบิกอะไรไม่สมควรเบิกแต่การที่ลูกจ้างมาทำงานช่วงวันหยุดราชการก็จำเป็นต้องให้ค่าปฏิบัติงานนอกเวลากับลูกจ้างเพราะลูกจ้างแต่ละคนเงินเดือนก็ไม่เท่าไหร่เพื่อไปช่วยเหลือกับครอบครัวของเขา

นายบุญสง ขาวมรดก รองประธานสภาฯ นำเรียนในหน้า 61 สงสัยในเรื่องเงินช่วยเหลือค่ารักษาพยาบาล ที่ตั้งเอาไว้ 100,000 บาท เพราะตอนนี้ข้าราชการนั้นจ่ายตรงทั้งหมดแล้ว

นางอรุณี คำหอม ปลัด อบต. นำเรียนในกรณีที่ไปโรงพยาบาลในจังหวัดนั้นเบิกจ่ายตรงจริง แต่สำหรับถ้าไปใช้บริการที่อนามัยหรือในกรณีที่ต้องสำรองจ่ายค่ารักษาพยาบาลก่อนก็ต้องมาเบิกจากในส่วนนี้

นายสุนทร ทรทึก สมาชิกสภาฯ หมู่ที่ 7 นำเรียนสงสัยในหน้าที่ 62 ค่าใช้จ่ายในการจัดทำแผนที่ภาษี 350.,000 บาท อยากทราบในรายละเอียดด้วยเพราะที่ผ่านมาไม่เคยตั้งเอาไว้

/ปลัดอบต...

3

นางอรุณี คำหอม ปลัด อบต. นำเรียนในการจัดทำแผนที่ภาษีตอนนี้รัฐบาลมีคำสั่งมาต้องทำแผนที่ภาษีทุกแห่งแต่ทาง อบต. เราเคยทำแล้วทำยากมากมีหลายขั้นตอนจึงจำเป็นต้องจ่ายบุคลากรจากที่อื่นที่มีความรู้มาทำให้จึงจำเป็นต้องตั้งเอาไว้

นายสุชล สินสมบุญ ประธานสภาฯ ได้เปิดโอกาสให้สมาชิกสภาฯได้อภิปรายอย่างกว้างขวางและเห็นว่าไม่มีสมาชิกท่านใดยกมืออภิปรายอีกเพื่อเป็นประโยชน์แก่องค์กรจึงขออนุมัติที่ประชุมในการรับร่างข้อบัญญัติงบประมาณรายจ่ายประจำปีงบประมาณ พ.ศ.2562

**มติที่ประชุม** ที่ประชุมมีมติรับร่างข้อบัญญัติงบประมาณรายจ่ายประจำปีงบประมาณ พ.ศ.2562 ทั้ง 14 ท่าน

 **ตั้งคณะกรรมการแปรญัตติ**

นายตรีมล หนูชนะภัย สมาชิกหมู่ที่ 5 เสนอ นายสุนทร ทรทึก สมาชิกหมู่ที่ 7

 ผู้รับรอง 1. นายกำเนิด พยัคฆี สมาชิกหมู่ที่ 6

 2. นายธวัช เหลือสืบชาติ สมาชิกหมู่ที่ 4

นายจเร ปานแก้ว สมาชิกหมู่ที่ 7 เสนอ นายปรีชา มีสุวรรณ สมาชิกหมู่ที่ 1

 ผู้รับรอง 1. นายจรัญ หนูมาศ สมาชิกหมู่ที่ 3

 2. นายสมพร หญีตน้อย สมาชิกหมู่ที่ 4

นายกำเนิด พยัคฆี สมาชิกหมู่ที่ 6 เสนอ นายตรีมล หนูชนะภัย สมาชิกหมู่ที่ 5

ผู้รับรอง 1. นายวีรวัฒน์ พร้อมเมตตา สมาชิกหมู่ที่ 1

 2. นายบุญส่ง ขาวมรดก สมาชิกหมู่ที่ 2

นายสุนทร ทรทึก สมาชิกหมู่ที่ 7 เสนอ นายกำเนิด พยัคฆี สมาชิกหมู่ที่ 6

 ผู้รับรอง 1. นายสมชาย มารจรูญ สมาชิกหมู่ที่ 6

 2. นายนิยม คล้ายอักษร สมาชิกหมู่ที่ 2

นายบุญส่ง ขาวมรดก สมาชิกหมู่ที่2 เสนอ นายจรัญ หนูมาศ สมาชิกหมู่ที่ 3

 ผู้รับรอง 1. นายปรีชา มีสุวรรณ สมาชิกหมู่ที่ 1

 2. นายจเร ปานแก้ว สมาชิกหมู่ที่ 7

 คณะกรรมการแปรญัตติ คือ

1. นายตรีมล หนูชนะภัย สมาชิกหมู่ที่5 เป็นประธานคณะกรรมการแปรญัตติ
2. นายกำเนิด พยัคฆี สมาชิกหมู่ที่ 6 เป็นรองประธานคณะกรรมการแปรญัตติ
3. นายสุนทร ทรทึก สมาชิกหมู่ที่ 7 เป็นเลขานุการคณะกรรมการแปรญัตติ
4. นายจรัญ หนูมาศ สมาชิกหมู่ที่ 3 เป็นกรรมการแปรญัตติ
5. นายปรีชา มีสุวรรณ สมาชิกหมู่ที่ 1 เป็นกรรมการแปรญัตติ

นายตรีมล หนูชนะภัย ประธานคณะกรรมการแปรญัตติได้กำหนดระยะเวลาส่งคำแปรญัตติ ในวันที่ 24 สิงหาคม 2561 ให้กับประธานคณะกรรมการแปรญัตติ และต้องส่งให้กับประธานสภาฯ ในวันที่ 27 สิงหาคม 2561

 /ระเบียบวา...

 4

**ระเบียบวาระที่ 5** **ญัตติอื่นๆ**

 **5.1 ตั้งคณะกรรมการตรวจรายงานการประชุมสภา**ฯ

นายสุนทร ทรทึก สมาชิกสภาฯ หมู่ที่ 7

 เสนอ นายสมพร หญีตน้อย สมาชิกสภาฯ หมู่ที่ 4

 ผู้รับรอง 1.นายจรัญ หนูมาศ สมาชิกสภาฯ หมู่ที่ 3

 2.นายตรีมล หนูชนะภัย สมาชิกสภาฯ หมู่ที่ 5

นายวัฒนา รอดเผือก สมาชิกสภาฯ หมู่ที่ 5

 เสนอ นายสุนทร ทรทึก สมาชิกสภาฯ หมู่ที่ 7

 ผู้รับรอง 1.นายนิยม คล้ายอักษร สมาชิกสภาฯ หมู่ที่ 2

 2.นายวีรวัฒน์ พร้อมเมตตา สมาชิกสภาฯ หมู่ที่ 1

 **5.2 นัดประชุมสภาฯครั้งต่อไป**

นัดประชุมครั้งต่อไป สมัยสามัญ สมัยที่3 ครั้งที่ 4/2561 จะทำหนังสือเชิญหรือแจ้งให้ทราบอีกครั้งหนึ่ง

ประธานสภาฯ กล่าวขอบคุณสมาชิก และผู้เข้าร่วมประชุมทุกในวันนี้เพื่อประโยชน์ต่อองค์กร และตำบลสองพี่น้องและขอเชิญประชุมในครั้งต่อไป อย่างพร้อมเพรียงกัน

**ปิดประชุม** เวลา 16.30 น.

..............................................................................................................................................................................

**ขอแสดงความนับถือ**

ลงชื่อ..........สมชาย มารจรูญ...............

( นายสมชาย มารจรูญ )

ผู้บันทึกรายงานการประชุมสภาฯ

เลขานุการสภาองค์การบริหารส่วนตำบลสองพี่น้อง

 ลงชื่อ.........สุชล สินสมบุญ..................

( นายสุชล สินสมบุญ )

ประธานสภาองค์การบริหารส่วนตำบลสองพี่น้อง

**ผู้ตรวจรายงานการประชุมสภาฯ**

 ลงชื่อ........สมพร หญีตน้อย................

 ( นายสมพร หญีตน้อย)

 สมาชิกสภาองค์การบริหารส่วนตำบลสองพี่น้อง หมู่ที่ 4

 ลงชื่อ........สุนทร ทรทึก.....................

 (นายสุนทร ทรทึก)

สมาชิกสภาองค์การบริหารส่วนตำบลสองพี่น้อง หมู่ที่ 7